Høvdingebold er et hit - i alt 350 børn har meldt klar til kampstart når de indledende runder skydes i gang i Aabybro.

Sporten er simpel; skyd bolden af sted, ram din modstander og bang, han er ude. Høvdingebold er blevet et hit i Danmark, og det kan nu mærkes i det nordjyske. Når de indledende runder i skole-DM i høvdingebold spilles på Aabybro Skole, deltager i alt 350 børn fra Jammerbugt Kommune, fordelt på 36 hold. Det er 4. og 5. klasser fra Biersted, Brovst, Ingstrup, Pandrup, Ørebro, Ulveskov, Gjøl og Aabybro Skole, der skal konkurrere om at gå videre i DM i høvdingebold. Peter Nikolajsen er idrætslærer på Aabybro Skole og initiativtager til stævnet i Aabybro, han er overrasket over den store interesse i stævnet og glæder sig over succesen. - Jeg er blevet nødt til at sige nej til nogle skoler, da vi ellers ikke ville kunne nå at afvikle stævnet på den afsatte tid!